Obec Kráľová nad Váhom v súlade s ustanovením § 6 ods. 1 zákona číslo 369/1990 Zb. o obecnom zriadení v znení neskorších predpisov a ustanoveniami § 77 až § 83, § 103 ods. 1 a 2 zákona číslo 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov v y d á v a

# VŠEOBECNE ZÁVAZNÉ NARIADENIE OBCE

**O POPLATKU ZA KOMUNÁLNE ODPADY**

**A DROBNÉ STAVEBNÉ ODPADY**

**Číslo 3/2018**

**Čl. I.**

**Úvodné ustanovenie**

1. Obecné zastupiteľstvo v Kráľovej n/V podľa ust. § 11 ods. 4 písm. d.) zákona číslo 369/1990 Zb. o obecnom zriadení v znení neskorších predpisov r o z  h o d l o, že v nadväznosti na ust. § 98 zákona číslo 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov **z a v á d z a   s účinnosťou** **od 01. januára** **2019** miestny poplatok za komunálne odpady a drobné stavebné na území Obce Kráľová nad Váhom.
2. Základné ustanovenia o miestnych poplatkoch za komunálne odpady a drobné stavebné odpady sú uvedené v desiatej časti zákona číslo 582/2004 Z. z. o miestnych daniach a miestnom poplatku za komunálne odpady a drobné stavebné odpady, ktoré upravujú sadzbu poplatku, určenie poplatku, ohlásenie, vyrubenie poplatku, vrátenie poplatku, zníženie poplatku, spôsob, formu a miesto na zaplatenie poplatku a spôsob a lehotu na uplatnenie zníženia alebo odpustenia, ktoré môže obec týmto všeobecne záväzným nariadením určiť.
3. Program odpadového hospodárstva je základný dokument pre riadenie odpadového hospodárstva obce Kráľová nad Váhom v oblasti nakladania s komunálnymi odpadmi a drobnými stavebnými odpadmi, spracovávaný a aktualizovaný na základe zákona č. 79/2015 Z. z. o odpadoch v znení neskorších predpisov, určujúci najmä smerovanie a ciele odpadového hospodárstva a opatrenia na ich dosiahnutie.
4. Obec Kráľová nad Váhom zabezpečuje aktuálnosť programu odpadového hospodárstva na základe monitoringu existujúceho stavu odpadového hospodárstva /predpísaná evidencia, analýzy/, sledovaním vývojových trendov v oblasti legislatívy a technológií pre spracovanie odpadov a plnením svojich zákonných povinností.

**Čl. II.**

**Miestny poplatok za komunálne odpady**

**a drobné stavebné odpady**

Miestny poplatok za komunálne odpady a drobné stavebné odpady sa platí za komunálne odpady a drobné stavebné odpady, ktoré vznikajú na území obce.

**Čl. III.**

**Poplatník**

1. Poplatníkom je;
2. fyzická osoba, ktorá má v obci trvalý pobyt, alebo prechodný pobyt, alebo ktorá je na území obce oprávnená užívať, alebo užíva byt, nebytový priestor, pozemnú stavbu.
3. Právnická osoba, ktorá je oprávnená užívať, alebo užíva nehnuteľnosť nachádzajúcu sa na území obce na iný účel ako na podnikanie.
4. Podnikateľ, ktorý je oprávnený užívať, alebo užíva nehnuteľnosť nachádzajúcu sa na území obce na účel podnikania.
5. Ak má osoba podľa ods. 1 písm. a.) v obci súčasne trvalý pobyt a prechodný pobyt, poplatok platí iba z dôvodu trvalého pobytu. To isté sa vzťahuje na tieto osoby, ak užíva nehnuteľnosť na iný účel ako na podnikanie.
6. Poplatníkom nie je osoba, ktorá;
   1. užíva priestory nehnuteľnosti vyhradené na prechodné ubytovanie v zariadení na to určenom,
   2. je hospitalizovaná v zariadení poskytujúcom služby zdravotnej starostlivosti,
   3. sa jej poskytuje sociálna služba v zariadení sociálnych služieb pobytovou formou,
   4. ak má osoba podľa odseku 1 písm. a) v obci trvalý alebo prechodný pobyt a súčasne je podľa ods. 1 písm. c/ fyzickou osobou oprávnenou na podnikanie, a miestom podnikania je miesto jej trvalého pobytu, alebo prechodného pobytu a v tomto mieste nemá zriadenú prevádzkareň, poplatok platí iba z dôvodu trvalého, alebo prechodného pobytu.
7. Správca dane stanovuje poplatok podľa odseku 1 písm. a.) za každého člena rodiny, ktorí žijú v spoločnej domácnosti.

**Článok IV.**

**Sadzba poplatku**

1. Sadzbu poplatku správca dane stanovuje pre poplatníkov na jeden kalendárny rok a osobu **20,00 EUR**  podľa Čl. III., bod a) (nie je zavedený množstvový zber).t.j.**0,0548 osoba/deň**
2. Súčin sadzby poplatku, počtu kalendárnych dní v určenom období a ukazovateľa dennej produkcie komunálnych odpadov, ak ide o poplatníkov podľa § 77 ods. 2 písm. b) alebo písm. c) zákona o miestnych daniach a miestnom poplatku za KO a DSO. Sadzba poplatku pre poplatníkov podľa § 77 ods. 2 písm. b) a c) je **0,0548 EUR**

**Článok V.**

**Ukazovateľ dennej produkcie**

**komunálnych odpadov**

Ukazovateľ produkcie komunálnych odpadov v zdaňovacom období je súčet:

1. priemerného počtu osôb pripadajúci na zdaňovacie obdobie, ktoré sú v rozhodujúcom období s poplatníkom podľa § 77 ods. 2 písm. b/ alebo c/ v pracovnoprávnom vzťahu,
2. priemerného počtu miest určených na poskytovanie služby pripadajúci na zdaňovacie obdobie v rozhodujúcom období, ak ide o poplatníka, ktorý v užívanej nehnuteľnosti nachádzajúcej sa v obci poskytuje reštauračné, kaviarenské alebo pohostinské služby.

Ak je poplatníkom fyzická osoba, ktorá je podnikateľom, do počtu osôb pre výpočet ukazovateľa dennej produkcie sa započíta aj táto osoba ako zamestnanec. U právnickej osoby, ktorá je zamestnávateľom a užíva alebo je oprávnená užívať nehnuteľnosť v Obci Kráľová nad Váhom, sa započítavajú do počtu osôb aj tí členovia štatutárneho orgánu, ktorí vykonávajú svoju činnosť v tejto nehnuteľnosti.

**Článok VI.**

**Platenie poplatku, ohlasovacia povinnosť**

1. Poplatková povinnosť fyzickej osoby vzniká dňom jej prihlásenia k trvalému, alebo prechodnému pobytu v obci, alebo dňom vzniku oprávnenia užívať nehnuteľnosť na území obce. Poplatkov povinnosť právnickej osoby vznikne dňom jej oprávnenia užívať nehnuteľnosť na území obce.
2. Poplatková povinnosť podnikateľského subjektu vznikne dňom jeho oprávnenia užívať nehnuteľnosť na území obce na účel podnikania.
3. Poplatková povinnosť zaniká dňom, kedy pominú skutočnosti zakladajúce sa podľa bodov 1 a 2 . Nárok na vrátenie pomernej časti poplatku zaniká, ak poplatník v lehote jedného mesiaca tento zánik neoznámi.
4. Ohlasovacia povinnosť poplatníka o vzniku a zániku poplatkovej povinnosti sa riadi ustanovenia § 80 zák. 582/2004 z. z.

**Článok VII.**

**Vyrubenie poplatku**

1. Poplatok vyrubí obec každoročne rozhodnutím na celé zdaňovacie obdobie. Vyrubený poplatok je splatný do 15 dní odo dňa nadobudnutia právoplatnosti rozhodnutia.
2. Ak vznikne poplatková povinnosť v priebehu zdaňovacieho obdobia, obec vyrubí pomernú časť poplatku rozhodnutím, začínajúc dňom vzniku poplatkovej povinnosti, až do konca príslušného zdaňovacieho obdobia.

**Článok VIII.**

**Vrátenie poplatku**

Obec vráti poplatok, alebo jeho pomernú časť poplatníkovi, ktorému zanikla povinnosť platiť poplatok v priebehu zdaňovacieho obdobia a preukáže splnenie podmienok na vrátenie poplatku alebo jeho pomernej časti

**Článok VIII.**

**Zníženie alebo odpustenie poplatku**

1. Správca poplatku odpustí poplatok za obdobie, za ktoré poplatník preukáže na základe dokladov:
2. že sa v určenom období dlhodobo zdržiava, alebo zdržiaval v zahraničí (dokladom preukazujúcim dôvod odpustenia poplatku je napr. potvrdenie od zamestnávateľa, pracovné povolenie, pracovná zmluva, povolenie o  pobyte na území iného štátu),
3. že neužíva nehnuteľnosť, ktorú je oprávnený užívať, nakoľko viac ako 90 dní v zdaňovacom období sa nezdržiava, alebo sa nezdržiaval na území obce (dokladom preukazujúcim dôvod odpustenia poplatku je napr. potvrdenie o hospitalizácii, umiestnení poplatníka v ústave na výkon trestu odňatia slobody, umiestnení do ústavnej starostlivosti, umiestnení v dome dôchodcov).
4. Lehota na uplatnenie zníženia alebo odpustenia poplatku je 30 dní od obdŕžania platobného výmeru resp. 30 dní odo dňa, keď nastala skutočnosť, na základe ktorej je možné uplatniť zníženie alebo odpustenie poplatku.

**Článok IX.**

**Záverečné ustanovenia**

* 1. Obec týmto všeobecne záväzným nariadením zavádza miestny poplatok podľa tohto zákona s účinnosťou od 01.01.2019
  2. Dňom nadobudnutia účinnosti tohto VZN sa ruší platnosť VZN Obce Kráľová nad Váhom č. 5/2013 o miestnom poplatku za komunálne odpady a drobné stavebné odpady zo dňa 11.12.2013
  3. Toto všeobecné záväzné nariadenie bolo prerokované na zasadnutí obecného zastupiteľstva dňa 12.12.2018 a schválené uznesením obecného zastupiteľstva číslo č. 17/2018-2022/OZ.

RNDr. Ferenc Bergendi

starosta obce